**Vilkår og Betingelser**

*Vertikale eventyr heretter kalt VE arrangerer kurs og føringsturer i høyfjell og lavland. Guidene og instruktørene (heretter kalles fjellfører) på arrangementene er spesialisert på å ha med deltakere i bratt terreng. For å kunne gjøre dette krever det et samspill mellom fjellfører og deltaker. Våre vilkår nedenfor sammen med annen informasjon utgjør våre vilkår og betingelser. Alle betalende kunder kalles for deltaker/deltakere i dette dokumentet.*

1. Aksept av våre vilkår

Ved påmelding til ett arrangement aksepterer du våre vilkår som står beskrevet i dokumentet. Det er deres ansvar at alle deltakere på arrangementet leser gjennom vilkårene. Ved påmelding av flere deltakere godtar du vilkårene på vegne av deltakerne du melder på. Avtalen mellom partene ansees inngått når deltaker har fått bekreftelses e-post. Deltakerne mister plassen dersom faktura ikke blir betalt innen forfall.

1. Risiko på våre arrangement

Våre arrangement foregår ofte i omgivelser hvor det kan oppstå farer og ulykker. Farer som steinsprang, utglidning, høydesyke, snøskred, forfrysning, fall i bresprekk, fall i ulendt terreng er noen eksempler på hva som kan oppstå. Som deltaker og kunde er du innforstått med å dette er en risiko du aksepterer, at deltakelsen er frivillig og på eget ansvar. Dersom det skulle oppstå ulykker kan ikke VE eller fjellfører holdes ansvarlig for dette.

Som fjellfører minimerer vi risikoen så mye som mulig. Det er deltakerne på arrangementet, terrenget, vær og føre som avgjør hva som er mulig å få til. Dersom disse parameteren tilsier at risikoen er for stor, endrer vi arrangementet til et alternativ som er så likt det opprinnelige som mulig. Vi understreker at fjellførerens hovedansvar er å ivareta sikkerheten til deltakerne, ikke føre de til toppen av fjellet, eller kjøre en bratt side på ski. Ved bestilling kjøper kunden en fjellfører som har satt av tid og som har kompetanse til å utføre arrangementet. Dette innebærer også å vurdere at arrangementet endres dersom risikoen er for stor. Fjellførere kan ALLTID snu gruppa om det er fare for sikkerheten.

3. Deltakernes ansvar

*3.1 Forutsetninger*.

Arrangementet skal i størst mulig grad være i tråd med den enkelte og gruppas forutsetninger, det er derfor viktig at alle deltagere tar hensyn til dette ved valg av tur og ved påmelding. Er du i tvil så spør oss. Påmelding av deltakere under 18 år skal informeres om ved påmelding

*3.2 Medansvar*

- Arrangementene kan innebære risiko for skader. Som fjellfører ønsker vi å minimere denne stå mye som mulig. Vi informerer gjestene om risikoen som finnes og involverer gjestene i størst mulig grad slik at de kan få en viss forståelse av situasjonen og vurderingene vi gjør. Deltakerne må også ta eierskap til beslutningen selv om fjellføreren har det overordnede ansvaret. I mange tilfeller ligger sikkerheten i tydelige beskjeder, og enkle oppgaver til deltakeren. Dermed må deltakeren være medansvarlig å følge fjellførerens anvisninger til enhver tid. Dette kan være helt avgjørende for sikkerheten.

*3.3 Forsikring*

VE tilbyr ikke reise, ulykke eller avbestillingsforsikring på arrangementene. Det er deltakernes eget ansvar å ha dette dersom de ønsker det. Vi anbefaler forsikring som dekker kostnader ved ulykke, tap av utstyr, eller dersom noe hindrer deg i fra å reise.

*3.4 Helseopplysninger*

Den enkelte deltager plikter å informere fjellføreren om sykdommer, helseplager eller skader som kan være relevant for sikkerheten under arrangementet.

*3.5 Tap av utstyr*

Deltager er pliktig til å erstatte selvforskyldt tap av utstyr som er lånt/leid av arrangør.

4. Vilkår for betaling og påmelding

*4.1 Betaling*

Om ikke annet er avtalt sendes faktura for turen fortløpende etter påmelding og har 10 dager betalingsfrist. Ved påmelding nært arrangementets start, skal beløpet betales snarest. Ved for sen betaling påløper standard forsinkelsesrente og purregebyr.

*4.2. Avbestilling og refusjon*

- Ved avbestilling mer enn 60 dager før arrangementets start refunderes hele beløpet unntatt et administrasjonsgebyr på 700kr

- Ved avbestilling mellom 60 og 20 dager refunderes 50% av arrangementes totalsum

- Ved avbestilling under 20 dager skal det betales 100% av arrangementes totalsum. 0% vil bli refundert dersom betalingen er gjennomført. Dette gjelder også dersom deltaker avbestiller på grunn av vær og føre.

- Dersom totalprisen i en større bestilling innebærer rabatter eller avslag faller dette bort dersom noen i gruppen avbestiller.

5. Flytting av arrangement

Om deltakerne ønsker kan arrangement med varighet på 3 dager eller mindre kan flyttes dersom det skulle passe for VE/fjellfører, og at han/hun får andre oppdrag i samme tidsrom. Dersom flytting/endring av tur påtar VE/fjellfører ekstra kostnader skal deltaker dekke dette.

6. Prisendring

Arrangøren har rett til å justere prisen dersom det skjer endringer i

offentlige skatter, aktuelle valutaer eller lignende. Eventuelle

prisendringer skal varsles senest 20 dager før arrangementets start.

7. Kanselering av arrangement

VE har rett til å kansellere arrangementet dersom det ikke blir mange nok påmeldte til å gjennomføre. Hva som er minimumsgrense for antall påmeldte, vil være oppført på arrangementet.

VE plikter å gi deltakere beskjed om dette 20 dager før arrangementstart om ikke annet er avtalt. I det tilfellet vil hele beløpet bli refundert til kunden.

8. Endring ved dårlig vær og forhold

Ved dårlig vær eller forhold kan VE måtte endre arrangementet grunnet sikkerhet. I slike tilfeller vil deltakerne bli tilbudt et alternativt arrangement i samme tidsrom. Deltakere betaler for aktiviteten de opprinnelig bestilte. Dersom deltakerne ikke aksepterer den alternative turen blir dette sett på som avbestilling fra deltakere. Se vilkår for avbestilling.

9. Deltakerens forutsetninger

Noen av våre aktiviteter stiller krav til deltakernes fysiske form, ferdighetsnivå, bekledning og utstyr. Dersom deltakeren(e) viser seg å ikke innfri kravene har VE rett til å endre/avlyse arrangementet. Dette av sikkerhetsmessige årsaker. I dette tilfellet regner arrangementet å være avlyst eller endret fra deltakerne sin side. Det samme gjelder dersom turen har startet. Se vilkår for avbestilling og endring av tur.

10. Sykdom/skade hos fjellfører

Dersom fjellfører skulle bli rammet av sykdom eller skade i forkant av tur, vil VE etterstrebe å få tak i fjellfører i samme tidsrom. Dersom VE ikke lykkes med dette, vil VE refundere 100% av betalt beløp. Vi anbefaler en reiseforsikring som dekker denne type situasjon.

11. Trykkfeil

VE tar forbehold om eventuelle trykkfeil i våre prislister eller info.